kardosdrur/scandi-wiki huggingface dataset:
Birthe Arnbak

Birthe Kirstine Paul Arnbak (født Jensen 10. september 1923 på Liselund, Sjørslev, død 13. april 2007) var en dansk forfatter.

Biografi 
Birthe Arnbak blev student fra Randers Statsskole i 1942 og straks efter gift med civilingeniør Lars Arnbak.(a/s Jydsk Genkul, a/s Lars Arnbak & co og a/s Scangear) I 1945 debuterede hun med digtsamlingen Spejlet, som blev startskuddet til et langt forfatterskab, der kom til at udmønte sig i 26 titler i alt. 

Birthe Arnbak boede fortrinsvis i Jylland, men hun opholdt sig også en tid i USA samt i flere omgange i England. I en periode boede familien også i Rungsted, hvor hun kom i kontakt med blandt andre Karen Blixen. Senere købte familien Kabbel Hovedgaard ved Lemvig og drev landbrug med køer i løsdrift og med aktiv deltagelse af Birthe Arnbak. Hun var også aktiv i faglige sammenhænge lokalt i Jylland.

Birthe og Lars Arnbak fik tre sønner: Professor Jens Arnbak, pastor Paul Arnbak og distriktssygeplejerske Ole Arnbak.

Digtning 
Arnbaks forfatterskab var præget af hendes opvækst på Djursland i nær kontakt med naturen på Gl.Estrup skovridergård og senere også det daglige arbejde med landbruget. Samtidig gav ikke mindst hendes rejser til England inspiration til hendes arbejde. Digte var hendes langt foretrukne udtryksform, men hun skrev også noveller og en enkelt roman.

Bibliografi 
Arnbak udgav blandt andet følgende titler (digtsamlinger, med mindre andet er nævnt):
 Spejlet (1945)
 Lange skygger (Noveller, 1948)
 Skjulesteder (1955)
 Det vilde æbletræ (1957)
 Huset i Brügge (1959)
 Sig noget Pjerrot (1966)
 Det lukkede teater (1969)
 Nye skjulesteder (1972)
 Mogenstund. Billeder fra en barndom (1975)
 Jeg ser dig allevegne (1977)
 Løsepenge (1979)
 Min engelske sommer (Roman, 1981)
 Hans og Grete (Noveller, 1984)
 Forventningensn land (1985)
 Mellem to forår (1987)
 Ingen mands land (1989)
 Landstrygerdigte (1991)
 Det vilde æbletræ (1993)
 Rottefængeren og andre digte (1993)
 Aftenstund. Samtaler med min far (1995)
 Huset i Devon (1997)
 Mod og sammenhold (Børnebog, 1997)
 Skyggesang (1999)
 Det leende træ (2002)
 Stumper og stykker (Erindringsglimt, 2004)

Priser og hædersbevisninger 
Birthe Arnbak modtog flere priser, blandt andet:
 Edith Rode Legatet (1958)
 Kai Hoffmann Legatet (1961)
 Dansk Litteraturpris for Kvinder (1985)
 Statens Kunstfonds stipendium (1987)
 Morten Nielsens Mindelegat (1994)
 Limfjordsegnens Litteraturpris (2000)
 Optaget i Kraks Blå Bog

Referencer

Eksterne henvisninger 
 
 
 Birthe Arnbak på Dansk Forfatterleksikon
 Anmeldelse på Sentura

Digtere fra Danmark
Romanforfattere fra Danmark
Novelleforfattere fra Danmark
Børnebogsforfattere fra Danmark
Selvbiografer fra Danmark
Dansksprogede forfattere fra Danmark
Personer i Kraks Blå Bog (afdøde)
Studenter fra Randers Statsskole
Pernille Kaae Høier

Pernille Kaae Høier (født 9. maj 1991 i Hørsholm) er en dansk barneskuespillerinde.

Hun fik sin allerførste rolle i spillefilmen Når mor kommer hjem, hvor hun i en alder af 7 år spillede den halvskøre pige Julie. Herefter medvirkede hun som 8-årig i tv-serien for børn Åh Yrsa og Valdemar som den lille hvidhårede pige Yrsa.

Pernille er især kendt for sin hovedrolle som den dumdristige pige Josefine fra TV-julekalenderen Jesus & Josefine og i spillefilmsopfølgeren Oskar & Josefine.

Efter nogle år uden skuespil, har man set hende medvirke i den populære tv-serie Store Drømme.

Filmografi

Film

Tv-serier

Eksterne links 
 

Skuespillere fra Danmark
Personer fra Hørsholm
Studenter fra Aurehøj Gymnasium
Hypnofobi

Hypnofobi eller klinofobi (fra græsk: Kline, en seng) betegner en sygelig angst for at falde i søvn eller for at blive hypnotiseret

Fobier
Kommandant Ginyu

Kommandant Ginyu (ギニュー隊長, Ginyū Taichō) er en fiktiv japansk tegneseriefigur, og skurk, der optræder i Akira Toriyamas kendte mangategneserie Dragon Ball. Ginyu er lederen af Giny-Kommandoen (Freizas specialstyrke), sammen med Rikoom, Barta, Jeeze og Guldo. Som det stærkeste medlem på holdet er han i besiddelse af en utrolig høj kampkraft. Han er en af de mere overlæssede medlemmer i Ginyu-kommandoen, næstefter Rikoom. Ligesom de andre er han en mutant, og er kendt for at bruge unikke teknikker i serien, som evnen til at skifte krop med andre.

Historie
Han kæmper mod Son-Goku efter at have givet drage kuglerne til Frieza, og bliver overgået af hans styrke. Han bruger sin evne til at skifte krop med sin modstander, men er ude af stand til at kunne kontrollere Son-Gokus krafter. Efter han bliver fuldstændig tævet og legemsbeskadiget af Son-Gohan, Kuririn og Vejita prøver han, at skifte krop for anden gang, med Vejita i stedet. Son-Goku når at flyve ind mellem strålen og tilegner sig sin gamle krop. Da det mislykkedes prøver han igen at ramme Vejita, men Son-Goku, smidder i sin hårdtmedtagede tilstand en namekiansk frø ind foran strålen. Ude af stand til at tale, kan han ikke overføre sig til en ny krop. Men da Bulma uheldigt og uvidende oversætter hans frøsprog, bliver han overført til hendes krop. Men, han bliver senere sendt tilbage til frøens krop da han forsøger at skifte krop med Piccolo. Son-Gohan smider frøen (der rent faktisk er Bulma) så den går i vejen for Ginyus teknik, og han bliver forvandlet tilbage til frøen. Ginyu blev transporteret til jorden sammen med alle fra Namek, da Dende bad Porunga om at transportere alle til jorden på nær Son-Goku og Frieza. Han bliver sidst set levende et normalt jord-frøs liv i frødammen ved Capsule Corporation compound.

Fakta
 Han er cirka 200 centimeter høj.
 Hans navn betyder mælk på japansk.

Stemmer
 Dansk stemme: Christian Damsgaard

Figurer fra Dragon Ball
Fiktive skurke
Nærøy

Nærøy er en tidligere kommune i Trøndelag fylke i Norge.  Den blev ved kommunereformen i Norge, 1. januar 2020 lagt sammen med Vikna  til den nyoprettede Nærøysund kommune.Den tidligere kommune grænsede i nordvest til Leka og i nord til Bindal i Nordland fylke, i øst til Høylandet, i syd til Fosnes og i vest til Vikna.

Vigtige erhverv er fiskeri, landbrug samt en del bådbyggeri (f.eks Moen slip). Administrationen ligger i byen Kolvereid som regnes for  Norges mindste by. Andre småbyer er  Abelvær, Foldereid, Ottersøya, Måneset og Gravvik. Kommunen har hurtigbådsforbindelse  med Namsos.

Val landbruksskole ligger i Nærøy.
Fingalshula, som har Norges største samling af hulemalerier, ligger i Gravvik, Nærøy.
Nærøya gård er et kendt kultsted.
Saglivatnet

Tusenårssted 
Kommunens tusenårssted er øen Nærøya, med Nærøya gamle kirke fra middelalderen som hovedattraktion.  Nærøya, eller Njords ø, var et religiøst og administrativt center fra den
ældre jernalder og frem til midten af 1800-tallet. Øen er i privat eje, og er kun tilgængelig med båd.

Kendte nærøyværinger 
Hans von Aphelen (1719–79), leksikograf
Petter Dass (1647–1707), præst og digter
Maren Reisner Falch Sverdrup (1865–1911), maler

Eksterne henvisninger 

kolvereid.no 
gravvik.info 
Fingalshula
 Kultur i Nærøy på kort  fra Kulturnett.no

Tidligere kommuner i Norge
Kommuner i Nord-Trøndelag
AJ Cavalier

AJ Cavalier var den tidligere sanger i rockbandet SOiL.

Han kommer fra byen New York. Han blev uddannnet på Campbell Central School. Senere flyttede han til Californien og optrådte på Los Angeles' rockscene. Noget tid senere flyttede han tilbage til New York med sin finansiør Lisa Taft.

Sangere fra USA
Tjek fødselsår
Andst Børne- og Skolecenter

Andst Børne- og Skolecenter er en institution med børnehave, skole og SFO, der ligger i landsbyen Store Andst cirka 6 km fra Vejen.

Institutionen har i alt ca. 220 børn. Børnene starter i institutionen, når de er 2,9 år gamle og går ud af 6. klasse, når er ca. 13 år. Skolen er ensporet fra 0. – 6. klassetrin. 

Skolen i Store Andst var oprindeligt en rytterskole oprettet under Frederik 4.

Eksterne henvisninger 
 Hjemmeside 

Folkeskoler i Vejen Kommune
Børne- og Skolecenter
Overhalla

Overhalla er en kommune i Trøndelag fylke i Norge. Lakseelven Namsen, samt den næsten lige så berømte sideelv Bjøra løber gennem kommunen. Den grænser i nord til Fosnes og Høylandet, i øst til Grong, i syd til Snåsa og Steinkjer, og i vest til Namsos. Højeste punkt i kommunen er Reinsjøfjellet der er 726 moh.

Tusenårssted 
Kommunens tusenårssted er Ranem kirke, en middelalderkirke bygget i 1187.

Se også 
 Råttistock – musikfestival
 Tramyra – naturområde

Eksterne henvisninger 

 Kultur i Overhalla på kort  fra Kulturnett.no

Kommuner i Trøndelag
Kommuner i Nord-Trøndelag
Led (anatomi)

Led er skelettets hængsler. Dér, hvor to eller flere knogler støder sammen, findes der et led. I et led er to knogleender holdt sammen af ledkapslen, som er forstærket af kraftige ledbånd. De ægte led danner bevægelsesakser imellem knoglerne, hvilket gør motorik muligt. De uægte led binder knogler sammen hvor det ville være upraktiskt at danne knogle.

Klassifikation 
Helt overordnet inddeles led i de ægte led/synovialled og de uægte led. Helt overordnet er den primære forskel at der i ægte led findes en ledhule med tilhørende synovialmembran, hvor der i uægte led findes ingen af disse.

De ægte led differentieres yderligere via mængden af knogler de er led imellem:

 Et enkelt led er et led imellem to knogler, med kun én ledhule.
 Et sammensat led er et led imellem tre eller flere knogler, med kun én ledhule.
 Et kombineret led er et led imellem kun to knogler, men hvor der er flere ledhuler.

Der skelnes også imellem flere forskellige slags uægte led:

 Et bindevævsled er et bindevævsblad der begrænser bevægelsen imellem knogler.
 Et bruskled er enten:
 En primær synchondrose, en rest af bruskskelettet fra fosterstadiet. Nogle omdannes færdigt til knogle i løbet af voksenlivet.
 En symfyse, som er en kompleks struktur bestående af flere lag af bindevævsstrukturer. Der findes kun to: hoftesymfysen og diskus i rygsøjlen.

Bevægelighed 
Led er enormt vigtige for kroppens bevægelighed og forskellige led har forskellige evner i forhold til hvilke retninger de kan bevæge sig i, og hvor meget. Man differentierer imellem disse bevægelser i led:

 Flexion (bøje) og extension (strække), for eksempel i albueleddet.
 Abduktion og adduktion, vippebevægelser hhv. væk fra og indad mod torso.
 Ind- og udadrotation, for eksempel i hofteleddet når man roterer sine tæer.

Da bindevæv er meget mere fleksibelt, men også svagere, end knogle, er meget bevægelige led såsom skuldren ofte bestående meget mere af bindevæv end knogle. Skulderen er så til gengæld også meget skrøbeligt, og kommer ofte og nemt til skade på mange forskellige måder.

Uægte led fungerer oftest ved at begrænse en bevægelse i en eller flere retninger. Eksempeltvist begrænser korsbåndene i knæhasen bevægelsen af lårbensknoglen og skinnebenet således at de to forbliver forbundet ved enderne og ikke smutter fra hinanden under bevægelse.

Kildehenvisninger
Valdemarsmuren

Valdemarsmuren var en mere end tre kilometer lang, over seks meter høj og cirka 2,5 meter tyk mur af munkesten, beliggende vest for landsbyen Dannevirke i Sydslesvig i det nordlige Tyskland, som indgik i forsvarsværket Dannevirke i det daværende sydlige Jylland. Kong Valdemar den Store befæstede dele af Danevirkes hovedvold i anden halvdel af 1100-tallet med denne mur, for at forsvare sig mod fjender fra syd. 

Muren opførtes blandt andet af teglsten, som her blev anvendt for første gang i datidens Danmark. På toppen befandt sig en vægtergang, hvorfra der kunne holdes udkig gennem små skydeskår. Foran volden befandt sig en cirka 2,5 meter dyb og 15 meter bred grav. Det skønnes at Valdemarsmuren var en udbygning af en endnu ældre mur af kampesten, som menes at være opført allerede under Knud Lavard. Valdemarsmuren regnes for den sidste store forstærkning af Dannevirket. Senere blev der bygget Thyraborgen, der muligvis var en garnison for Dannevirkes forsvarere. 

I årene 2006/07 blev cirka 75 meter af muren ved Danevirke Museum udgravet og restaureret. Denne afsnit kan nu frit beses i landsbyen Dannevirke. I sommeren 2010 kunne arkæologerne ved museet lokalisere og udgrave den østlige ende af Valdemarsmuren fra 1170 . Ved samme udgravning fandt de med Vigledsdør eller Ka(r)legat også Hærvejens port gennem Dannevirke.

På ældre danske folkehøjskoler har det været almindeligt ved grundstensnedlæggelse at benytte en sten fra Valdemarsmuren.

Galleri

Eksterne henvisninger 

 Om Valdemarsmuren 
 Projektkontor Verdensarv Hedeby og Dannevirke: Valdemarsmuren

Kilder 

Fæstningsanlæg i Tyskland
Bygninger, konstruktioner og anlæg fra middelalderen i Danmark
Danmark i 1100-tallet
Dyrtidsportion

En dyrtidsportion er et løntillæg der udløses i løbet af en overenskomstperiode hvis stigningerne i forbrugerpriserne når over en vis størrelse (som regel 3 procentpoint).

I højrenteperioden mellem ca. 1960 og 1986 indgik dyrtidsportioner i flere overenskomster og indgik i reguleringerne af flere overførslesindkomster (især pensioner).

I 1986 blev dyrtidsportionerne fjernet gennem et lovindgreb.

Der blev i årene 1977 til 1979 indført en tvungen opsparing hvor de udløste dyrtidspensioner blev indefrosset i LD (Lønmodtagernes Dyrtidsfond) hvorfra midlerne kan hæves ved pensionering.

I perioden hvor dyrtidspensioner indgik i overenskomsterne var det en væsentlig faktor ved overenskomstforhandlingerne at fastsætte hvilket år der skulle være grundlag for beregningerne – alt andet lige ville der udløses flere dyrtidsreguleringer hvis et tidligt år blev anvendt end hvis det var et nyere basisår der blev anvendt.

Finansiel økonomi
Forsikring
Agré (titel)

Agré (også agrée eller agreerad) er en titel, som Konstakademien (i Stockholm) før 1887 tildelte yngre kunstudøvere, som ikke blev set som modne til optagelse som medlemmer, men som virkede i akademiets ånd. I Kungliga Musikaliska Akademien blev otte agréer udnævnt mellem 1820 og 1850. Begrebet blev også anvendt om kunstnere, som aspirerede til optagelse i Kunstakademiet i Danmark. 

Ordet er, noget fejlagtigt, dannet af det franske agréger, fra latin aggregare, af ad 'til', og grex 'hjord', 'selskab', 'klub', dvs. 'optage nogen som medlem' – eller en forsvensket form af det franske agréer, af gré, 'smag', 'behag', fra latin gratum, 'det som er behageligt'.

Kilder
 Gustaf Hilleström: Kungl. Musikaliska Akademien, Matrikel 1771-1971
 

Titler
Andrea Bowen

Andrea Elizabeth Bowen (født 4. marts 1990 i Columbus, Ohio) er en to gange SAG Award-vindende amerikansk skuespiller. Hun er måske bedst kendt for sin rolle som Julie Mayer i Desperate Housewives, hvor hun spiller Susan Mayers søde, pligtopfyldende datter.

Bowen er den yngste i en søskendeflok på 6, og hendes andre søskende Cameron, Alex, Graham, Jessica og Jillian er også inde i teaterbranchen. Bowen fik sin Broadway-debut i 1996, da hun spillede den yngre udgave af Cosette og Eponine i Les Misérables. Da hun på dette tidspunkt var 6, blev hun den yngste til at spille den rolle. Fra 1996-2001 var hun "fast inventar" på Broadway. Hun medvirkede i den originale 1998-opsætning af The Sound of Music som Marta, og i 2000, hvor rollen Adela blev opfundet til den musikalske version af Jane Eyre. Bowen var også medlem af The Broadway Kids koncert-gruppe. Mange af Bowens søskende har også været involveret i flere musikalske opsætninger, inklusiv nogle på Broadway. 

Siden 2004, har Bowen spillet Julie Mayer i tv-serien Desperate Housewives, hvor hun farvede sit lyse hår mørkt, så det ville passe med hendes tv-mor Teri Hatcher. Hun har også haft gæsteoptrædner i flere serier, såsom Nip/Tuck, One Tree Hill (sammen med hendes ven Sophia Bush), Boston Public og Law & Order: Special Victims Unit. I filmen Red Riding Hood optræder hun som en af "De 3 Ashleys". Den nyeste film, hun har medvirket i, var som Candace i den eksotiske adventurefilm Eye of the Dolphin. Hun har også medvirket i "Lifetime Original"-filmen Girl, Positive, en oplevelse, som hjalp med at sprede budskabet blandt unge, at "HIV er noget, du kan beskytte dig selv imod."

Filmografi

Diskografi 
The Night of the Hunter, concept album 
The Sound of Music original Broadway revival cast recording, 1998
 Jane Eyre original Broadway cast recording, 2001
 Sugarbeats
 Broadway Kids

Referencer

Eksterne henvisninger 

 
 
 Broadway biography at Playbill.com

Interviews 
 Interview with TheStarScoop.com, October 2006 
 Andrea Bowen Interview  on Sidewalks Entertainment
  Andrea Bowen on Yahoo! TV

Skuespillere fra USA
Tv-skuespillere fra USA
Børneskuespillere fra USA
Personer fra Columbus
World Cosplay Summit

World Cosplay Summit (世界コスプレサミット, Sekai Kosupure Samitto)(WCS) er en årlig international cosplay-event, der har været afholdt i Japan siden 2003. Siden 2005 har den arrangeret verdensmesterskaber i cosplay, World Cosplay Championship, med kvalifikationsrunder i 30 forskellige lande herunder Danmark, der har deltaget siden 2007.

De danske kvalifikationsrunder 
Der er tradition for at arrangere en cosplaykonkurrence ved den danske anime convention J-Popcon (Japanese pop-culture convention), der arrangeres hvert år i marts (indtil 2011 første weekend i november). Den danske kvalifikationsrunde indgik i årene 2007-2011 som en del af denne konkurrence, i det de deltagerne der ønskede det deltog både i kvalifikationen og den rent danske cosplaykonkurrence, mens øvrige kun deltog i den danske konkurrence. Vinderne af den danske kvalifikation deltog efterfølgende i WCS i begyndelse af august året efter.

Af tidsårsager måtte det første kvalifikation imidlertid arrangeres som en uafhængig begivenhed 17. marts 2007 i Kedelhallen på Frederiksberg, således at vinderne kunne nå at deltage i WCS 2007. Denne første kvalifikation kaldtes Danish Cosplay Summit men dette navn er ikke blevet benyttet efterfølgende.

Der blev ikke arrangeret J-Popcon i 2012, da man valgte at flytte tidspunktet for det til marts 2013. Desuden besluttedes det at dele cosplayshowet i to, dels en mere uforpligtigende og dels Dansk Cosplaymesterskab med kvalifikation til World Cosplay Summit, European Cosplay Gathering og EuroCosplay. I forhold til World Cosplay Summit betød det, at kvalifikationen nu finder sted samme år som finalen i Japan.

Vindere af den danske kvalifikationsrunde

Eksterne henvisninger 

 J-Popcon
 World Cosplay Summit

Noter 

Cosplay
Søren Barth

Søren Christian Barth (1. september 1803 i Kongens Lyngby – 19. januar 1895 på Solbakken i Birkerød Sogn) var en dansk officer.

Søren Barth fødtes i Kongens Lyngby som søn af oboisten og komponisten Frederik Philip Carl August Barth. Som 19-årig lod Søren Barth sig hverve som korporal ved Det sjællandske Lansenerregiment og i 1826 blev han efter uddannelse ved Landkadetakademiet udnævnt til sekondløjtnant. I 1842 avancerede han til ritmester ved 1. kavaleribrigade. 

I Treårskrigen i 1848 deltog han både i slaget ved Bov og i slaget ved Slesvig. Året efter, da krigen blev genoptaget, fik han som ritmester af 1. klasse kommandoen over 6. dragonregiments 2. eskadron. Under overkommando af general Olaf Rye var han i kamp ved Kolding den 23. april 1849, og den 31. maj nedkæmpede han en overtallig preussisk styrke i kavalerifægtningen ved Aarhus. I 1850 udmærkede han sig ligeledes i slaget ved Isted. Strategien gik ud på at lokke preusserne langt op i Jylland, så man i fred kunne angribe slesvigerne omkring Fredericia. Og det lykkedes. 

Omtrent på stedet hvor rytterfægtningen fandt sted i Aarhus, blev der i 1899 rejst en mindesten over sejren, og ca. 1950 blev der tæt på opført et beboelseskompleks med navnet Rytterparken. Både Barth og to andre officerer fra dette slag, Heramb og Jessen, har fået opkaldt en vej efter sig i dette nabolag.

I tiden mellem de to slesvigske krige udarbejdede Barth et forslag til ny udrustning af ryttersoldater. Forslaget blev ikke vel modtaget blandt kolleger i Danmark, men i udlandet skal det have vundet stor anerkendelse og Barth blev tildelt flere ordener som anerkendelse.

I 2. Slesvigske Krig 1864 var Barth overflyttet til forsyningstjenesten og som major og senere oberstløjtnant opkøbte han heste og vogne til hærens brug. Efter krigen blev han pensioneret med rang af oberst.

Han blev Ridder af Dannebrog 1841, Dannebrogsmand 1865 og Kommandør af 2. grad 1888.

Han er begravet på Hørsholm Kirkegård.

Kilder m.m. 
 Dansk biografisk Leksikon 1905
 Beretning om rytterslaget ved Århus 1849

Eksterne henvisninger 
 

Selvbiografer fra Danmark
Kommandører af Dannebrog
Danskere i 1800-tallet
Kavaleriofficerer fra Danmark
Personer i Treårskrigen fra Danmark
Personer fra Kongens Lyngby
Personer i Dansk Biografisk Leksikon
Dansksprogede forfattere fra Danmark
Margretevold

Margretevold kaldes et stykke af Dannevirkes hovedvold i Sydslesvig. Volden er opkaldt efter dronning Margrete Sprænghest, der var gift med Christoffer 1. Opførelsen af Margretevolden kan føres tilbage til Margretes fejde med Jakob Erlandsen, Erik Abelsøn og holstenerne (se: Slaget på Lohede i 1261). 

Også på en lille halvø i Slien ved Mysunde findes en Margretevold, som skal være opkaldt efter dronningen. Her opførte allerede Knud Lavard i 1120 en borg, som led i kampene mod venderne.

Fæstningsanlæg i Tyskland
Forsvundne bygninger, konstruktioner og anlæg i Sydslesvig
Bygninger, konstruktioner og anlæg i Sønderjylland (på tværs af landegrænser)
Passiv immunisering

Passiv immunisering sker, når organismen får tilført antistoffer udefra. 
Antistoffer bliver fx overført fra moderen til barnet, mens barnet ligger inde i moderens livmoder. Disse antistoffer bliver overført fra moderens blod gennem moderkagen og ind i fostret. Dette beskytter nyfødte børn mod en del infektioner, når barnet bliver født. Barnet er fx immun over for mæslinger, røde hunde og delvist skoldkopper og fåresyge, hvis moderen har haft disse sygdomme før. Desværre holder disse antistoffer sig kun i nogle måneder i barnets blod.

Se også 
 Aktiv immunisering

Vaccination
Slagelse Sportsklub

Slagelse Sportsklub var en fodboldklub hjemmehørende i Slagelse, hvor der udelukkende blev dyrket fodbold til trods for at klubbens navn kunne indikere, at den havde flere sportsgrene på programmet. Det var især de handelens folk, der var medlem i denne forening. Klubben eksisterer ikke længere i dag.

Tidligere fodboldklubber i Danmark
Fodboldklubber under DBU Sjælland
Sportsklub
Grenoble

Grenoble er hovedbyen i departementet Isère i regionen Auvergne-Rhône-Alpes i Frankrig og har 156.793 indbyggere (2007). Gennem Grenoble strømmer floden Isére. Tillige flyder floden Drac ind i Isére ved Grenoble.

Byen er beliggende ved foden af Alperne og var hjemsted for Vinter-OL 1968. Derudover har Tour de France ofte passeret gennem byen.

Grenoble er et stort europæisk center for mikro- og nanoteknologi. Grenoble Lufthavn udgør en vigtig lufthavn for skiturister til de berømte skisportssteder i Tarentaise-dalen.

Galleri

Højere læreanstalter 
 Grenoble École de Management
 Université Grenoble-Alpes

Noter

Eksterne links 

 Remembering Grenoble Photography Exposition

 
Byer i Frankrig med over 100.000 indbyggere
Byer i Isère
 
Tour de France-byer
Byer i Frankrig